…. napirend

E l ő t e r j e s z t é s

Salföld Község Önkormányzata Képviselő-testületének

2022. április ….-án tartandó ülésére

Tárgy: A 104/4, 118., 121/1 hrsz-ú ingatlanok építési övezeti besorolásáról, az épületmagasság meghatározásáról, a telkek beépíthetőségi százalékáról, a transzformátorházról

Előterjesztő: Mátraházi Zsuzsanna

Előkészítette: Mátraházi Zsuzsanna

A 2022. február 9-i lakossági fórumon elhangzottak értelmében Fábián Gusztáv nem támogatja, hogy a Pro Arch. Építész Stúdió Bt., pontosabban R. Takács Eszter tervező készítette „Salföld, telepítései tanulmány” című dokumentumban foglalt, alább részletezett kitételek megvalósuljanak.

*A 104/4, 118, helyrajzi számú telkek új építési övezetbe kerülnek, ahol akár hat méter magas kilátó és toronyjellegű létesítmény épülhet.*

*A 108 helyrajzi számú telek teljes egészében Lf-1 jelű építési övezetbe kerül.*

*A 121/1 helyrajzi számú telek sajátos építési övezeti jelölést kap, így az építmény magasság*

*az övezeten belül, ezen a telken, a terepadottságok miatt, 5,0-re módosul.*

*A 121/1 hrsz-ú beépítetlen telken az építkezéshez igénylik a transzformátorház átépítését.*

*Egyöntetű kérés a négy ingatlan-tulajdonos részéről telkeik beépíthetőségi százalékának emelése.*

Mindezeknek a lakossági fórumon elhangzottak szerinti elutasítását erősítse meg a képviselőtestület.

SALFÖLD KÖZSÉG ÖNKORMÁNYZATA

KÉPVISELŐ-TESTÜLETÉNEK

…/2022. (IV…...) HATÁROZATA

A 104/4, 118, 121/1 hrsz.-ú ingatlanok építési övezeti besorolásáról, az épületmagasság meghatározásáról, a telek beépíthetőségének százalékáról, a transzformátorházról

Salföld Község Önkormányzata Képviselő-testülete elhatározza, hogy

- a 104/4, 118, helyrajzi számú telkek nem kerülnek új építési övezetbe.

- Salföldön nem épülhet hat méter magas kilátó és toronyjellegű létesítmény.

- A 108 helyrajzi számú telek részben sem kerül át az Lf-1 jelű építési övezetbe.

- A 121/1 helyrajzi számú telek nem kap sajátos építési övezeti jelölést, az építménymagasság a terepadottságok miatt sem módosulhat 5.0 méterre.

- Nem emeli a HÉSZ-ben lefektetett telekbeépíthetőségi százalékot.

- A 121/1 hrsz-ú telken kezdődő építkezéshez nem helyezhető át és nem építhető át a transzformátorház.